OcÚ/628/2011 - 3637
ZMLUVA  O  DIELO
uzavretá v súlade s § 536 a nasl. Obchodného zákonníka v platnom znení

I. Zmluvné strany

Objednávateľ: 

Vydavateľ :        Obec Jaslovské Bohunice
sídlo:                    Obecný úrad, 
                             nám. sv. Michala 36/10/A, 
                             919 30 Jaslovské Bohunice
IČO:                     312 614
DIČ:                     202 11 33 796
bankové spojenie:  Dexia banka Slovensko, a.s.
číslo účtu:           11115831001/5600                                           
štatutárny orgán:  Božena Krajčovičová, starostka

(ďalej len „objednávateľ“) 
a

Zhotoviteľ            Grandprint s.r.o.
sídlo:                     Štefánikova 82,900 28 Ivanka pri Dunaji 
IČO:                      35 847 671
DIČ:                     35 847 671/609 
bankové spojenie: ČSOB
číslo účtu:           326393393,
štatutárny orgán: Marian Nagy, konateľ
zapísaný v obchodnom registri Okresného súdu Bratislava 1, oddiel:  Sro, vložka č.27763/B 

(ďalej len „zhotoviteľ“)

II. Predmet plnenia zmluvy

Zhotoviteľ sa zaväzuje pre objednávateľa vykonávať tlač a knihárske spracovanie periodika „Blavské noviny“  a balenie pre potreby jeho následnej distribúcie.

Špecifikácia : 
periodicita:	             4 krát v kalendárnom roku 
			náklad:		900 kusov
			formát:			A 4
		rozsah:			minimálne 28 strán vnútro +  4 strany obálka 
			papier:			obálka – 52 g novinový papier
						vnútro – 52 g novinový papier
			farebnosť:		obálka 4+4
                                                                      	vnútro 1+1 čierna
			väzba:			V 1

III. Povinnosti objednávateľa

1.	Objednávateľ včas, minimálne 14 dní pred termínom zadania podkladov do tlače podľa lehôt dohodnutých harmonogramom prác informuje e-mailom, alebo telefonicky o predpokladanom termíne dodania podkladov pre zhotoviteľa. Dohodnutým harmonogramom prác pre účely tejto zmluvy zmluvné strany rozumejú záväzný termín objednávky tlače jednotlivých vydaní periodika, ktorý je objednávateľ povinný upresniť a zadať zhotoviteľovi najneskôr 14 dní pred plánovaným termínom expedície jednotlivého vydania periodika.

2.	Objednávateľ je povinný zadať podkladové materiály – tlačové PDF v lehote 14 dní pred plánovaným termínom expedície jednotlivého vydania periodika a v požadovanej kvalite. V prípade, že podkladové materiály nebudú odovzdané včas alebo v požadovanej kvalite, zhotoviteľ má právo požadovať úpravu podkladov. Po dobu omeškania objednávateľa s odovzdaním podkladových materiálov nie je zhotoviteľ v omeškaní s plnením svojho záväzku.

3.	Podklady objednávateľ doručuje zhotoviteľovi sprístupnením na FTP serveri objednávateľa, ku ktorému mu prístupové práva  pridelí bezodkladne po podpise zmluvy oboma stranami. 

4.	Objednávateľ v prípade zmeny nákladu o tejto skutočnosti včas, najneskôr 14 dní vopred informuje zhotoviteľa.
IV. Povinnosti zhotoviteľa

1.	Zhotoviteľ sa zaväzuje zabezpečiť kvalitu tlače i knihárskeho spracovania.

2.	Zhotoviteľ je povinný vykonať práce tak, aby predmet zákazky bol doručený objednávateľovi do 4 pracovných dní od sprístupnenia podkladov na FTP serveri objednávateľa ( s prihliadnutím na čl. III ods.2  zmluvy).

3.	Zhotoviteľ sa zaväzuje pripraviť dohodnuté množstvo nákladu na expedíciu. Expedíciu zabezpečuje zhotoviteľ.

4.	Zhotoviteľ je povinný potvrdiť kvalitu dodaných podkladov – tlačových PDF, telefonicky, resp. e-mailom - najneskôr na druhý deň od dodania podkladov.

5.	Zhotoviteľ sa zaväzuje používať prístupové práva na FTP server len v rozsahu nevyhnutnom pre činnosť vyplývajúcu z tejto zmluvy.

V. Spôsob a termín platby

1.	Účastníci sa dohodli na cene za tlač a knihárske spracovanie časopisu nasledovne:
náklad do 900 ks cena podľa cenovej ponuky doručenej 22.7.2011:
-	32 strán 0,56 € s DPH/ 1 výtlačok novín
-	36 strán 0,64 € s DPH / 1 výtlačok novín
-	40 strán 0,68 € s DPH/ 1 výtlačok novín
pokiaľ sa nezvýši cena papiera o viac ako 5%, o čom bude zhotoviteľ informovať objednávateľa vopred. V prípade zvýšenia ceny papiera viac ako 5% je zhotoviteľ povinný informovať vopred o tejto skutočnosti objednávateľa a oprávnený fakturovať zvýšenú cenu. 

2.	Objednávateľ uhrádza faktúry prevodným príkazom na účet dodávateľovi do 14 dní od    obdržania faktúry.

3.	V prípade zvýšenia mesačného nákladu nad 900 ks sa zhotoviteľ zaväzuje dohodnúť s objednávateľom na znížení jednotkovej ceny za tlač 1 výtlačku časopisu formou dodatku k tejto zmluve, a to do 3 pracovných dní odo dňa, kedy objednávateľ informoval zhotoviteľa o zvýšení mesačného nákladu. 

4.	V prípade zvýšenia počtu strán nad 40  sa cena za jeden výtlačok dohodne primerane k zvýšeným nákladom zo strany zhotoviteľa.

VI. Ďalšie dojednania

1.	Zmluvné strany sa dohodli o vzájomnom informovaní o každej zmene okolností súvisiacej s plnením predmetu zmluvy a operatívnej spolupráci v záujme   plynulého zabezpečenia predmetu zmluvy bez zbytočného odkladu. 

2.	Zmeny termínov budú dojednané upraveným media-plánom, e-mailom, faxom alebo telefonicky najneskôr 14 kalendárnych dní pred pôvodne dohodnutou lehotou.

3.	K odovzdaniu diela dôjde jeho prevzatím objednávateľom poverenou osobou v sídle objednávateľa. 

VII. Platnosť a účinnosť zmluvy

1.	Zmluva nadobúda platnosť  dňom jej podpisu zmluvnými stranami a účinnosť v zmysle.

2.	Účinnosť zmluvy je v zmysle zákona č. 40/1964 Zb – Občiansky zákonník, § 47a, ods.1 dňom nasledujúcim po dni jej zverejnenia na internetovej stránke obce.

3.	Zmluva sa uzatvára na dobu  určitú, od  01. 09. 2011 do 1.3.2013.

4.	K zániku zmluvy pred uplynutím dohodnutej doby môže dôjsť:
a)	  dohodou zmluvných strán
b)	odstúpením od zmluvy v prípade porušenia ustanovení tejto zmluvy druhou zmluvnou stranou.

VIII. Záverečné ustanovenia

1.	Účastníci zmluvy svojimi podpismi prehlasujú, že si túto zmluvu pred jej podpisom prečítali, jej obsahu porozumeli a súhlasia s obsahom v celom rozsahu. Na znak súhlasu pripájajú účastníci bez tiesne a nátlaku svoje vlastnoručné podpisy.

2.	Ostatné práva a povinnosti zmluvných strán, ktoré nie sú v zmluve výslovne upravené, sa riadia primerane ustanoveniami Obchodného zákonníka.

3.	Túto zmluvu je možné meniť alebo dopĺňať len písomnými dodatkami, ktoré musia byť podpísané oprávnenými osobami obidvoch zmluvných strán.

4.	Zmluva je vyhotovená v dvoch výtlačkoch, každá strana obdrží po jednom výtlačku.

Jaslovské Bohunice 15.8.2011

 .............................................................			     ........................................................
	   Objednávateľ					           Zhotoviteľ
          Božena Krajčovičová                                                               Marian Nagy
	        Starostka, v.r.					            	konateľ, v.r.